Persfoto's verwyder van ANC-T-hemde wat vervoer word | Maroela Media
Persfoto's verwyder van ANC-T-hemde wat vervoer word
Foto's van ANC-T-hemde wat in 'n voertuig van die Gautengse verkeerspolisie vervoer is, is van 'n joernalis se selfoon verwyder.
"Sanef veroordeel die teistering van 'n eNCA-joernalis deur 'n BBP-polisiebeampte wat pres. Jacob Zuma tydens sy verkiesingsveldtog beskerm het," het Mpumelelo Mkhabela, woordvoerder van die Suid-Afrikaanse Nasionale Redakteursforum (Sanef), Sondag in 'n verklaring gesê.
Die voorval het Vrydag in Duduza, Ekurhuleni plaasgevind waar Zuma inwoners tydens sy verkiesingsveldtog besoek het.
"Die lyfwag het Nikolaus Bauer se selfoon gegryp en die foto's verwyder," het Mkhabela gesê. "Die foto's was van ANC-T-hemde wat met 'n voertuig van die Gautengse verkeerspolisie na 'n byeenkoms in die provinsie vervoer is. Die T-hemde is aan ANC-beamptes en Zuma-ondersteuners uitgedeel."
Volgens Mkhabela het die lyfwag Bauer versoek om die foto's te verwyder, maar hy het geweier. "Toe hy weier, is die selfoon gewelddadig van hom afgeneem en die lyfwag het die foto's afgehaal."
Hy sê Sanef beskou dié gedrag as verregaande en totaal onaanvaarbaar. Hy sê dit kom neer op sensuur wat teenstrydig is met die Grondwet.
Sanef sal Bauer ondersteun in enige verdere stappe wat hy teen die lyfwagte neem.
Keith Khoza, woordvoerder vir die ANC, het aan die Sunday Times gesê die Gautengse verkeersdepartement moet ondersoek waarom T-hemde in 'n staatsvoertuig vervoer is.
Busaphi Nxumalo, woordvoerder vir die departement, het gesê premier Nomvula Mokonyane se kantoor het die voertuig ontplooi. 'n Ondersoek sal gedoen word om te bepaal waarom 'n beampte, sonder sy uniform, politieke T-hemde uitgedeel het. -SAPA
ANC Sanef verkiesing
Regeringsinmenging belemmer vryheid
Foto's: Marlyn het vissermanne deurboor
Kan julle nie verstaan hy is n ANC Zuma kader hy mag mos nie die hoogedele verontagsaam nie die heilige het gepraat en hy het gespring ,nie gevra hoehoog nie